Salvamontiștii au transmis un anunț cu privire la traseele care fac legătura între stațiunile de pe Valea Prahovei și Platoul Bucegi. Chiar dacă vremea este caldă în această perioadă, traseele montane de abrupt, rămân închise.
"Zăpada este încă prezentă la altitudini de peste 1700 m. Traseele turistice montane de abrupt, care fac legătura între stațiunile de pe Valea Prahovei și Platoul Bucegi sunt în continuare ÎNCHISE. Nu vă riscați viața încercând să le parcurgeți, mai ales dacă nu aveți experiența necesară și echipament adecvat.
Facem acest apel, deoarece în ultimele zile am înregistrat multe cazuri de turiști români și străini, în special pe Valea Caraimanului, care au fost în imposibilitatea de a mai înainta, solicitând ajutorul nostru", au scris salvamontiștii prahoveni pe pagina oficială de Facebook.
Lista traseelor turistice montane din Prahova declarate închise în timpul sezonului rece:
BUCEGI
- Saua Vf. Cu Dor-Masa Ciobanului-Coltii lui Barbes-Lacurile Vanturis (marcaj punct galben)
- Drum de Vara(sub Cetate)-Coltii lui Barbes-Lacurile Vanturis-Valea Soarelui (marcaj punct rosu)
- fosta cabana Vf.cu Dor-Saua Calugarului (marcaj banda rosie)
- Sinaia-Poiana Stanei-Piciorul Pietrei Arse-Cabana Piatra Arsa (inchis intre Poiana Stanei si Cabana Piatra Arsa marcaj banda albastra)
- Cabana Babele-Vf.Omu (marcaj banda galbena)
- Busteni-Plaiul Fanului-poiana Costilei-Valea Cerbului-Cabana Vf.Omu (inchis intre Poiana
- Costilei si Cabana Vf.Omu marcaj banda galbena)
- Busteni-Valea Jepilor Mari-Cantonul Jepi-Cabana Piatra Arsa (marcaj triunghi albastru)
- Busteni-Valea Jepilor Mici-Cabana Caraiman-Cabana Babele (marcaj cruce albastra)
- Busteni-Caminul Alpin-Plaiul Munticelu-Poiana Costilei-Pichetul Rosu-La Prepeleac- Cabana Malaiesti (inchis intre Pichetul Rosu si Cabana Malaiesti marcaj triunghi rosu)
- Cabana Babele-Varful Caraiman-Monumentul Eroilor-Spinarea Costilei-Saua Sugarilor (inchis intre Varful Caraiman si Monumentul Eroilor marcaj cruce rosie)
- Cabana Caraiman-Monumentul Eroilor (marcaj punct rosu)
- Busteni-Cabana Gura Diham-Cabana Poiana Izvoarelor-pichetul Rosu-La Prepeleac- Creasta Bucsoiu Mare-Cabana Vf.Omu (inchis intre Pichetul Rosu si Cabana Vf.Omu marcaj banda rosie)
BAIULUI
- Busteni-Culmea Zamora-Culmea Orjogoaia-Plaiul Orjogoaia-Traisteni (marcaj cruce)
CIUCAS
- Saua Chirusca-Cheile Vaii Stanei-Poiana Valea Stanei (marcaj banda albastra)
- Cheia-Culmea Gropsoarele Zaganu-La Rascruce-Saua Chirusca (marcaj cruce rosie)
- Cabana Ciucas-Vf.Ciucas-Culmea Bratocea-Pasul Bratocea (marcaj banda rosie)
- La Rascruce-Valea Paraului Alb-Poiana Valea Stanei (marcaj triunghi albastru)
- Poiana Valea Stanei-Valea Paraului Sterp-Vf.Zaganu (marcaj triunghi albastru)